b"\n_START_ARTICLE_\nParikkala\n_START_SECTION_\nHistorie\n_START_PARAGRAPH_\nParikkala ligger omkring Simpele s\xc3\xb8en og er den del af en egn, som er rig p\xc3\xa5 bakker og h\xc3\xb8jdedrag. Bopladser og artefakter kan spores tilbage til stenalderen og bronzealderen. En permanent bebyggelse blev grundlagt i det 15. \xc3\xa5rhundrede. Mange gr\xc3\xa6nsedragninger havde betydning for Parikkalas udvikling, fra N\xc3\xb6teborg-traktaten i 1323 til Paris Fredsaftalen i 1947. Efter 2. Verdenskrig blev 1/3 af Parikkalas areal overdraget til Sovjetunionen. Den ortodokse kirke har v\xc3\xa6ret meget indflydelsesrig i dette omr\xc3\xa5de siden Middelalderen. Senere blev Parikkala kendt for sine mange mejerier. Parikkala blev en selvst\xc3\xa6ndig stad i 1617. I 2004 blev de tre byer Parikkala, Saari og Uukuniemi sl\xc3\xa5et sammen til en kommune med navnet Parikkala.\n_START_SECTION_\nUddannelse\n_START_PARAGRAPH_\nEn enhedsskole blev grundlagt i 1907 og det var en af de f\xc3\xb8rste skoler p\xc3\xa5 landet i Ladogakarelen. I 1910 blev den f\xc3\xb8rste skolebygning med tre klasser bygget. Senere udvidedes skolen med gymnastiksal, aula og k\xc3\xb8kken. Der blev indk\xc3\xb8bt et flygel til aulaen og de ber\xc3\xb8mte finske kunstnere Toivo Kuula og Oskar Merikanto holdt koncerter her, n\xc3\xa5r de bes\xc3\xb8gte Parikkala. Realskole blev det til i 1940 og de f\xc3\xb8rste klasser tog eksamen i 1943. De st\xc3\xb8rste \xc3\xa5rgange af elever var der i 1950'erne hvor over 500 elever gik p\xc3\xa5 skolen. I dag er der i alle skoler i Parikkala 536 elever .\n_START_SECTION_\nRejse og ruter\n_START_PARAGRAPH_\nParikkala ligger mellem hovedjernbanelinjen fra Helsinki til Joensuu. Jernbanestationen ligger midt i centrum af Parikkala. Rejsetiden fra Helsinki er omkring 3\xc2\xbd time. Alle passagertoge stopper i Parikkala. Hvis man vil til Savonlinna, som er en af de n\xc3\xa6rmeste byer, m\xc3\xa5 man skifte i Parikkala. Byen Imatra ligger ca. 60\xc2\xa0km syd for Parikkala.\n_START_SECTION_\nOvernatning\n_START_PARAGRAPH_\n2\xc2\xa0km syd for centrum ved hovedvej 6 er der en traditionel karelsk bygning ved navnK\xc3\xa4g\xc3\xb6nen. Navnet stammer fra den karelske dialekt og betyder g\xc3\xb8g. 7\xc2\xa0km nord for jernbanestationen ligger S\xc3\xa4rkisalmi hvor Hotel Lohikontti ligger. Der er ogs\xc3\xa5 forskellige services og butik. Hotel Ladoga Gateway ligger 7\xc2\xa0km syd for centrum. Der er masser af hytter. Information om leje f\xc3\xa5s her: Lomarengas."